Wumen kirjeldab Wumenguan'i eessõnas raamatu saamislugu järgmiselt: "Shaoding'i esimese aasta suvel olin mina, Huikai, Ida-Jia's Longxiang'i templis ülemmunk, seetõttu sooviti mult kõiksugu juhiseid. Siis võtsin ma vanaaja õpetajate gongan'id ja kasutasin neid, nagu koputit, millega vastu väravat lüüakse. Suunasin õpilasi vastavalt nende võimetele. Lõpuks kujunes nendest üleskirjutustest iseenesest see kogumik. Algusest peale ei olnud selles mingit kindlat järjestust, kokku sai nelikümmend kaheksa näidet. See  sai nimeks "Väravata Pii ...